
I .  Ceist.  Ciod  is  crìoch  àraid  do'n  duine  ? 

Freagradh.  'Si  is  crioch  àraid do'n  duine, 
Dia  a  ghlòrachadh,  agus  a  mhealtuinn  gu 
siorruidh. 

2.  C.  Cìod  an  riaghailt  a  thug  Dia  dhuinn  g'ar 
seòladh  cionnus  a  dhfheudas  sinn  a  ghlòrachadh  agus 
a  mhealtuinn  ? 

F.  'Se  focal  Dè,  a  ta  air  a  chur  sios  ann 
an  scriobtuiribh  an  t-Seann  Tiomnaidh  a- 
gus  an  Tiomnaidh  Nuaidh,  an  aon  riagh- 
ailt  g'ar  seòladh  cionnus  a  dh'fheudas  sinn 
a  ghlòrachadh  agus  a  mhealtuinn. 

3.  C.  Ciod  a  tha  na  scriobtuire  gu  h-àraida'  teagasg  9 
F.  Tha  na  scriobtuire  gu  h-àraid  a'  teag- 

asg  gach  ni  is  còir  do'n  duine  chreidsinn 
mu  thimchioll  Dè,  agus  an  dleasdanas  a  tha 
Dia  ag  iarraidh  air  an  duine. 

4.  C.  Ciod  e  Dia  ? 

F.  Is  spiorad  Dia,  ata  neo-chriochnach, 
bithbhuan,  agus  neo-chaochluidheach,  'na 

bhith,  'na  ghliocas,  'na  chumhachd,  'na 
naomhachd,  'na  cheartas,  'na  mhaitheas, 
agus  'na  f  hìrinn. 

5.  C.  Am  bìieil  tuilleadh  Dèe  ann  ach  aon  ? 

F.  Cha  'n  'eil  ann  ach  aon  a  mhàin,  an 
Dia  beò  agus  fior. 

6.  C.  Cia  lìon  pearsa  a  ta  san  DiadhacJid? 

F.  Tha  tri  pearsaidh  san  Diadhachd,  an 
t-  Athair,  am  Mac,  agus  an  Spiorad  Naomh ; 
agus  an  triùrr  so  is  aon  Dia  iad,  ionann  ann 
an  nàdur,  coimeas  ann  an  cumhachd  is  ann 
an  glòir. 

7.  C.  Ciod  iad  orduigJiean  Dè  ? 

F.  'Siad  orduighean  Dè,  a  rùn  sìorruidh 
a  rèir  comhairle  a  thoile,  leis  an  d'orduich 
e  roimh  làimh,  chum  a  ghlòire  fèin,  gach 
ni  a  thig  gu  crìch. 

8.  C.  Cionnus  a  tha  Dia  d  cur  'orduigJiean  an 
gnìomh  ? 

F.  Tha  Dia  a'  cur  'orduighean  an  gnìomh 
ann  a*n  oibribh  a'  chruthachaidh  agus  an 
fhreasdail. 

9.  C.  Ciod  i  obair  d  cJiruthachaidh  ? 

F.  'Si  obair  a'  chruthachaidh,  Dia  a 
dheanamh  nan  uile  nithe  do  neo-ni,  le  focal 
a  chumhachd,  ann  an  sè  làithibh,  agus 
gach  uile  ni  ro  mhaith. 

10.  C.  Cionnus  a  chrutJiaìcJi  Dia  an  duine? 

A  2 

F.  Chrutliaich  Dia  an  duine  fear  agus 
bean,  a  rèir  a  choslais  fèin,  ann  an  eòlas, 
fìreantachd,  agus  naomhachd,  le  uachdar- 
anachd  os  ceann  nan  creutairean. 

1 1.  C.  Ciod  iad  oibre  freasdail  Dè  ? 

F.  'Siad  oibre  freasdail  Dè,  e  bhi  a' 
coimhead  agus  a'  riaghladh  a  chreutairean 
uile  le'n  uile  ghnìomharaibh,  gu  ro-naomh, 
ro-ghlic,  agus  ro-chumhachdach. 

12.  C.  Ciod  om  gnxornh  àraid  freasdail a  rinnDia 
a  thaobh  an  duine  san  staid  anns  an  do  chruthaich- 
eadh  e  ? 

F.  'Nuair  a  chruthaich  Dia  an  duine, 
rinn  e  coimhcheangal  beatha  ris,  ag  iarraidh 
ùmhlachd  iomlan  air  mar  chumha ;  agus  a' 
toirmeasg  dha  itheadh  do  chraoibh  eòlais 
maith  is  uilc,  fo  phèin  a  bhàis. 

13.  C.  An  dfhan  ar  ceud sinnseara  san  staid anns 
an  do  chruthaicheadh  iad  ? 

F.  Air  bhi  d'ar  ceud  sinnsearaibh  air  am 
fàgail  gu  saorsa  an  toile  fèin,  thuit  iad  o'n 
staid  anns  an  do  chruthaicheadh  iad,  le 
peacachadh  an  aghaidh  Dhè. 

14.  C.  Ciod  e  peacadh  ? 

F.  'Se  peacadh  briseadh  lagha  Dhè. 

15.  C.  Ciod  am  peacadh  leis  an  do  thuit  ar  ceud 
sinnseara  on  staid  anns  an  do  chruthaicheadh  iad? 

F.  B'  e  'm  peacadh  leis  an  do  thuit  ar 
ceud  sinnseara  o'n  staid  anns  an  do  chruth- 

aicheadh  iad,  gu  d'ith  iad  am  meas  toir- 
misgte. 

16.  C.  An  do  thuit  aii  cinne-daoine  gu  lèir  ann  an 
ceud  pheacadh  Adhaimh? 

F.  Air  bhi  do'n  choimhcheangal  air  a 
dheanamh  ri  Adhamh,  cha  b'ann  a  mhàin 
air  a  shon  fèin,  ach  air  son  a  shliochd,  uime 
sin,  an  cinne-daoine  gu  lèir,  a  thàinig  uaith 
le  ginealachaibh  gnàthaichte,  pheacaich  iad 
ann,  agus  thuit  iad  leis,  anns  a'  cheud 
chionta. 

17.  C.  Ciod  an  staid  gus  an  à"thug  an  kagadh  an 
cinne-daoine  ?t 

F.  Thug  an  leagadh  an  cinne-daoine  gu 
staid  peacaidli  agus  truaighe. 

18.  C.  Ciode  peacadh  na  staidsin  anns  an  do  thuit 
an  duine  ? 

F.  'Se  peacadh  na  staid  sin  anns  an  do 
thuit  an  duine,  a  bhi  fuidh  chionta  ceud 
pheacaidh  Adhaimh,  fuidh  easbhuidh  na 
ceud  fhìreantachd,  agus  fuidh  thruaillidh- 
eachd  a  nàduir  gu  h-iomlan,  ri'n  goirear 
peacadh  gin ;  maille  ris  gach  peacadh  gnìomh 
a  ta  sruthadh  uaith  so. 

19.  C.  Cod  i  truaighe  na  staid  anns  an  do  thuit  an 
duine  ? 

F.  Troimh  an  leagadh,  chaill  an  cinne- 
:laoine  gu  lèir  co-chomunn  ri  Dia,  tha  iad 
fuidh  fheirg  agus  mhallachadh  Dhè,  agus 
A  3 

mar  sin  buailteach  do  gach  uile  thruaighe 
sa'  bheatha  so,  do'n  bhàs  fèin,  is  do  phian- 
taibh  ifrinn  gu  siorruidh. 

20.  C.  An  (Tfhàg  Dia  an  cinne-daoine  uih  gu  bhi 
caillte  ann  an  staid  peacaidh  agus  truaighe  f 

F.  Air  do  Dhia,  o  fhior  ghean  maith 
fèin,  cuid  a  thaghadh  roimh  thoiseach  an 
t-saoghail  chum  na  beatha  maireannaich, 
rinn  e  coimhcheangal  gràis  riu,  gu'n  sao- 
radh  o  staid  peacaidh  agus  truaighe,  agus 
an  toirt  gu  staid  slàinte  trid  Fir-saoraidh. 

21.  C.  Co  e  Fear-saoraidh  dhaoine  taghta  Dhèf 
F.  'Se  aon  Fhear-saoraidh  dhaoine  taghta 

Dhè,  an  Tighearna  Iosa  Criosd,  neach, 
air  bhi  dha  'na  Mhac  siorruidh  do  Dhia, 
a  rinneadh  'na  dhuine,  agus  mar  sin  a  bha, 
agus  a  ta  'na  Dhia  is  'na  dhuine  ann  an  dà 
nàdur  eadar-dhealaichte,  agus  ann  an  aon 
phearsa  gu  siorruidh. 

22.  C.  Air  bhi  do  Chriosd  'na  Mhac  do  Dhia, 
cionnus  a  rinneadh  e  'na  dhuine  ? 

F.  Rinneadh  Criosd,  Mac  Dhè,  'na 
dhuine,  le  corp  fior  agus  anam  reusonta  a 
ghabhail  da  fèin,  air  dha  bhi,  le  cumhachd 
an  Spioraid  Naoimh,  air  a  ghabhail  am 
broinn  na  h-oighe  Muire,  is  air  a  bhreith 
Jeath^,  ach  saor  o  pheacadh. 

23.  C.  Ciod  na  dreuchdan  a  tha  Criosd  d  cùr  an 
gnìomh  mar  ar  Fcar-sonraidt'  9 

F.  Tha  Criosd  mar  ar  Fear-saoraidh,  a'     ^ 
cur  an  gniomh  dreuchdan  Fàidh,  Sagafrt    # 
agus  Righ,  araon  ann  an  staid  'irioslach- 
aidh  ajnis  'àrdachaidh. 

24.  C.  Cionnus  a  tha  Criosd  d  cur  dreuchd  Fàidh 
an  gnìomh  ? 

F.  Tha  Criosd  a'  cur  dreuchd  Fàidh  an 
gniomh,  le  toil  Dè  chum  ar  slàinte  f hoills- 
eachadh  dhuinn,  le'fhocal  agus  le  'Spiorad. 

25.  C.  Cionnus  a  tha  Criosdd  cur  dreuchd  Sagairt 
an  gnìomh  ? 

F.  Tha  Criosd  a'  cur  dreuchd  Sagairt 
an  gniomh  le  e  fèin  a  thoirt  suas  aon  uair 
mar  iobairt,  chum  ceartas  Dè  a  dhioladh, 
agus  sinne  a  dheanamh  rèidh  ri  Dia,  agus 
le  gnàth  eadar-ghuidhe  a  dheanamh  air  ar 
son. 

26.  C.  Cionnus  a  iìia  Criosd  d  cur  dreuchd  Righ 
an  gnìomh  ? 

F.  Tha  Criosd  a'  cur  dreuchd  Righ  an 
gniomh  le  sinne  chur  fo  cheannsal  da  fèin, 
le'r  riaghladh  agus  ar  dionadh,  agus  ]e 
cosgadh  a  chur,  is  buaidh  a  thoirt,  air  na 
h-uile  a  ta  'nan  naimhdibh  dhasan  agus 
dhuinne. 

27.  C.  Cionnus  a  bha  Criosd  air  irìoslachadh  ? 
F.  Bha  Criosd  air  irioslachadh  le  bhi  air 

a  bhreith,  agus  sin  ann  an  staid  iosd,  air  a  t// 
dheanamh  fuidh'n  lagh,  dol  fuidh  thniai^li-  / 

ìbh  na  beatha  so,  fuidh  fheirg  Dhè,  agus 
fuidh  bhàs  malluichte  a'  chroinn-cheusaidh, 
le  bhi  air  adhlacadh,  agus  le  fuireach  fuidh 
chumhachd  a'  bhàis  rè  seal. 

28.  C.  Cionnus  a  ta  Criosd  air  àrdachadh  ? 

F.  A  ta  Criosd  air  àrdachadh  le  aiseirigh 
o  na  marbhaibh  air  an  treas  là,  le  dhol  suas 
air  nèamh,  le  suidhe  air  deas  làimh  Dhè 
an  Athar,  agus  le  teachd  a  thoirt  breith 
air  an  t-saoghal  air  an  là  dheireannach. 

29.  C.  Cionnus  a  tha  sinn  air  ar  deanamh  'nar 
luchd  cd-pairt  don  t-saorsa  a  choisinn  Criosd  ? 

F.  Tha  sinn  air  ar  deanamh  'nar  luchd 
co'-pairt  do'n  t-saorsa  a  choisinn  Criosd,  le 
i  bhi  air  a'  cur  ruinn  gu  h-èifeachdach  le 
a  Spiorad  Naomh-san. 

30.  C.  Cionnus  a  tha  'n  Spiorad  d  cur  ruinn  na 
saorsa  a  choisinn  Criosd  ? 

F.  Tha  'n  Spiorad  a'  cur  ruinn  na  saorsa 
a  choisinn  Criosd,  le  creidimh  oibreachadh 
annainn,  agus  ar  dlùth-cheangal  le  sin  ri 
Criosd  'nar  gairm  èifevachdach. 

31.  C.  Ciod  ì  d  ghairm  èifeachdach  ? 

F.  S  i  a'  ghairm  èifeachdach  obair  Spio- 
raid  Dè,  leis  am  bheil  e  'gar  toirt  gu  moth- 
achadh  d'ar  cionta  agus  d'ar  truaighe,  a' 
soillseachadh  ar  n-inntinn  le  eòlas  Chriosd, 
ag  ath-nuadhachadh  ar  toile,  agus  mar  sin 
yar  deanamh  deònach  agus  comasach  air 

losa  Criosd  a  dhlùth-ghabhaiì  d'ar  n-ionn- 
suidh,  mar  a  tha  e  air  thairgseadh  dhuinn 
gu  saor  anns  an  t-soisgeul. 

32.  C.  Ciod  na  sochairean  a  tha  iadsan  a  ta  air 
aìi  gairm  gu  h-èifeachdach  d '  faghail  anns  a  bJieatha 
so? 

F.  Tha  iadsan  a  ta  air  an  gairm  gu  h-èif- 
eachdach  a'  faghail  anns  a'  bheatha  so  fir- 
eanachaidh,  uchd-mhacachd,  naomhach- 
aidh,  agus  gach  aon  sochair  a  ta  sa'  bheatha 
so  'nan  cuideachd  sin,  no  a'  sruthadh  uatha. 

33.  C.  Ciod  e  fìreanachadh? 

F.  Is  e  fireanachadh  gniomh  saor  ghean- 
maith  Dhè,  leis  am  bheil  e  a'  maitheadh 
dhuinn  ar  n-uile  pheacaidh,  agus  a'  gabh- 
ail  ruinn  mar  fhireanaibh  'na  fhianuis,  a- 
gus  sin  amhàin  air  sgàth  fìreantachd 
Chriosd,  air  a  meas  dhuinn,  is  air  a  gabh- 
ail  thugainn  le  creidimh  amhàin. 

34.  C.  Ciod  i  uchd-mhacachd  ? 

F.  'Siuchd-mhacachdgniomhsaorghean- 
maith  Dhè,  leis  am  bheil  sinn  air  ar  gabh- 
ail  ann  an  àireamh,  agus  a'  faghail  còir  air 
gach  dlighe  a  bhuineas  do  chloinn  Dhè. 

35.  C.  Ciod  e  naomhachadh  ? 

F.  'Se  naomhachadh  obair  saor-ghràis 
Dè,  leis  am  bheil  sinn  air  ar  n-ath-nuadh- 
achadh  san  duine  gu  h-iomlan,  a  rèir  cos- 
lais  Dè,  agus  air  ar  deanamh  comasach  ni 

's  mò  agus  ni's  mò  gu  bàsachadh  do  pheac- 
adh,  agus  gu  teachd  beò  do  f  hireantachd. 

36.  C.  Ciod  na  sochairean  a  ta  sd  bheatha  so  d 
teachd  an  cuideachd  no  d  sruthadh  o  fhìreanachadh, 
uchd-mhacachd,  agus  naomhachadh  ? 

F.  'S  iad  na  sochaireari  a  ta  sa'  bheatha 
so  a'  teachd  an  cuideachd  no  a'  sruthadh 
o  fhìreanachadh,  uchd-mhacachd,  agus 
naomhachadh,  dearbh-bheachd  air  gràdh 
Dhè,  sìth  coguis,  aoibhneas  anns  an  Spio- 
rad  Naomh,  f  as  ann  an  gràs,  agus  buan- 
achadh  ann  gu  ruig  a'chrioch. 

37.  C.  Ciod  nasochairean  a  ta  creidmhich  d  fagh- 
ail  o  Chriosd  ri  h-àm  am  bàis  ? 

F.  Tha  anama  nan  creidmheach  ri  h-àm 
am  bàis  air  an  deanamh  iomlan  ann  an 
naomhachd,  is  air  ball  a'  dol  gu  glòir :  a- 
gus  a  ta  an  cuirp,  air  dhoibh  bhi  sior- 
cheangailte  ri  Criosd,  a'  gabhail  fois  'nan 
uaighibh  gu  ruig  an  aiseirigh. 

38.  C.  Ciod  na  sochairean  a  ta  creidmhich  d  fagh- 
ail  o  Chriosd  anns  an  aiseirigh  f 

F.  'San  aiseirigh,  bithidh  na  creidmhich, 
air  dhoibh  bhi  air  an  togail  suas  ann  an 
glòir,  air  an  aideachadh  gu  follaiseach,  is 
air  an  deanamh  uile  bheannaichte  ann  an 
Dia  a  làn-mhealtuinn  gu  siorruidh. 

39.  C.  Ciod  èn  dleasdanas  a  tha  Dia  ag  iarruidh 
air  an  duine  9 

F.  'Se'n  dleasdanas  a  tha  Dia  ag  iarruidh 

air  an  duine,  ùmhlachd  d'a  thoil  a  ta  foill- 
sichte. 

40.  C.  Ciod  an  riaghailt  ùmhlachd  a  iliug  Dia 
air  tùs  don  duine  ? 

F.  B'i  an  riaghailt  ùmhlachd  a  thug  Dia 
air  tùs  do'n  duine  lagh  nam  modhanna. 

41.  C.  C  àit  am  bheil  lagh  nam  modhanna  air  a 
chur  sìos  gu  h-aithghearr  ? 

F.  Tha  lagh  nam  modhanna  air  a  chur 
sìos  gu  h-aithghearr  anns  na  deich  àith- 
eantaibh. 

42.  C.  Ciod  is  suim  do  na  deich  àitheantaibh? 

F.  'Si  is  suim  do  na  deich  àitheantaibh, 
**  An  Tighearna  ar  Dia  a  ghràdhachadh 
le'r  n-uile  chridhe^Je'r  n-uile  inntinn  ;  a-     / 
gus  ar  coimhearsna/cn  a  ghràdhachadh  mar  fy 
sinn  fèin". 

43.  C.  Ciod  e  roimh-ràdh  nan  deich  àiiheantan  ? 
F.  Tha  roimh-ràdh  nan  deich  àithean- 

tan  air  a  chur  sìos  anns  na  briathraibh  so, 
"  Is  mise  an  Tighearna  do  Dhia,  a  thug  a 
mach  thu  à  tìr  na  h-Eiphit,  à  tigh  na 
daorsa". 

44.  C.  Cioda  tha  roimh-ràdh  nan  deich  àitheantan 
d  teagasg  dhuinn  ? 

F.  Tha  roimh-ràdh  nan  deich  àithean- 
tan  a'  teagasg  dhuinn,  a  chionn  gur  e  Dia 
is  Tighearn  ann,  agus  gur  e  is  Dia  agus 
Fear-saoraidh  dhuinne,  uime  sin  gu  bheil 

e  dh'fhiachaibh  oirnn  'àitheantan  uile  a 
choimhead. 

45.  C.  Ciod  i  d  cheud  àithne  ? 

F.  'S  i  a'  cheud  àithne,  "  Na  biodh  dèe 
sam  bith  eile  agad  a'm'  làthair-sa". 

46.  C.  Ciod  a  tha  a  cheud  àithne  ay  iarruidh  ? 
F.  Tha   a'    cheud   àithne   ag    iarruidli 

oirnn  aithneachadh  agus  aideachadh  gur 
e  Dia  a  mhàin  an  Dia  fior,  agus  ar  Dia-ne ; 
agus  aoradh  is  glòir  a  thoirt  dha  arèir  sin. 

47.  C.  Ciod  a  tha  a  cheud  àithne  d  toirmeasg? 
F.  Tha  a'  cheud  àithne  a'  toirmeasg  an 

Dia  fior  àicheadh,  no  dearmad  a  dheanamh 
air  aoradh  agus  glòir  a  thoirt  da  mar  Dhia, 
agus  mar  ar  Dia-ne  ;  no'n  t-aoradh  agus  a' 
ghlòir  a  dhlighear  dhasan  a  mhàin,  a  thoirt 
do  neach  air  bith  eile. 

48.  C.  Ciod  a  tha  gu  sònraichte  air  a  theagasg 
dhuinn  leis  na  briathraibh  so  sa'  cheud  àithne  "  dnì 
làthair-sa"? 

F.  Tha  na  briathra  so  sa'  cheud  àithne 

"  a'm'  làthair-sa'*  a'  teagasg  dhuinn,  gu 

bheil  Dia,  d'an  lèir  na  h-uile  nithe,  a'  toirt 

f  aiii  do'n  pheacadh  so,  eadhon  dia  sam  bith 

eile  bhi  againn,  agus  gu  bheil  e  ro-dhiom- 

bach  air  a  shon. 

49.  C.  Ciod  i  an  dara  àithne  ? 

F.  'Si'n  dara  àithne,  "  Na  dean  dhuit 
fèin  dealbh  snaidhte,  no  coslas  sam  bith  a 

dh'aon  ni  a  ta  sna  nèamhaibh  shuas,  no  air 
an  talamh  shios,  no  sna  h-uisgeachaibh 
fuidh'n  talamh.  Na  crom  thu  fèin  sìos 
doibh,  agus  na  dean  seirbhis  doibh ;  oir  mis' 
an  Tighearna  do  Dhia  is  Dia  eudmhor  mi, 
a'  leantuinn  aingidheachd  nan  aithriche 
air  a'chloinn,airan  treas,agus  air  a'  cheath- 
ramh  ginealach  dhiubhsan  a  dh'fhuathaich- 
eas  mi ;  agus  a'  nochdadh  tròcair  do  mhìl- 
tibh  dhiubhsan  a  ghradhaicheas  mi,  agus 
a  choimhideas  m'  àitheantan". 

50.  C.  Ciod  a  tha  'n  dara  àithne  ag  iarruidh  ? 
F.  Tha  'n  dara  àithne  ag  iarruidh  gabh- 

ail  ris  gach  uile  'ghnè  aoraidh  agus  orduigh 
dhiadhaidh  a  dh'àithn  Dia  'na  fhocal,  agus 
an  coimhead  agus  an  gleidheadh  fior-ghlan 
agus  iomlan. 

51.  C.  Ciod  a  iha  'n  dara  àithne  d  toirmeasg  ? 
F.  Tha  'n  dara  àithne  a'  toirmeasg  aor- 

adh  a  thoirt  do  Dhia  le  dealbhaibh,  no  air 
sheòl  sam  bith  eile  nach  'eil  orduichte  'na 
fhocal. 

52.  C.  Ciod  na  reusain  a  tìia  ceangailte  ris  an  dara 
àithne  ? 

F.  '8  iad  na  reusain  a  tha  ceangailte  ris 
an  dara  àithne,  àrd-uachdaranachd  Dhè  os 
ar  ceann,  a  shealbh-chòir  annainn,  agus  an 
t-eud  a  ta  aige  d'a  aoradh  fèin. 
b 

53.  C.  Ciod  i  an  treas  àithne  ? 

F.  'Si  'n  treas  àithne  "'Nà  tabhairainm 
an  Tighearna  do  Dhè  an  diomhanas ;  oir 
cha  mheas  an  Tighearna  -  neo-chiontach 
esan  a  bheir  'ainm  an  diomhanas" . 

54.  C.  Ciod  a  tha  *n  treas  àithne  ag  iarruidh  ? 
F.  Tha  'ft  treas  àithne  ag  iarruidh  ainm- 

ean,  buaidhean,  feartan,  òrduighean,  briath- 
ran,  agus  oibre  Dhè  a  ghnàthachadh  gu 
naomh,  agus  gu  h-urramach. 

55.  C.  Ciod  a  tha  'n  treas  àithne  d  toirmeasg  ? 
F.  Tha  'ri  treas  àithne  a'  toirmeasg  mi- 

naomhachadh  no  mi-ghnàthachadh  ni  sam 
bith  leis  am  bheil  Dia  'ga  fhoillseachadh 
fèin. 

56.  C.  Ciod  an  reusan  a  tha  ceangailte  ris  an  treas 
àithne  ? 

F.  'Se  'n  reusan  a  tha  ceangailte  ris  an 
treas  àithne,  ged  fheud  luchd-briseadh  na 
h-àithne  so  dol  as  o  dhioghaltas  o  làimh 
dhaoine,  gidheadh  nach  fuiling  an  Tighearn 
ar  Dia  dhoibh  dol  as  o  cheart  bhreitheanas 
fèin. 

57.  C.  Ciod  i  d  cheathramh  àithne  ? 

F.  'Si  a'  cheathramh  àithne  "  Cuimh- 
nich  là  na  Sàbaid  a  naomhachadh.  Sè 
làithean  saothraichidh  tu,  agus  ni  thu 
d'obair  uile.  Ach  air  an  t-seachdamh  là  tha 
Sàbaid  an  Tighearna  do  Dhè  :  air  an  là  sin 

na  dean  obair  sam  bith,  thu  fèin,  no  do 
nighean,  d'  òglach,  no  do  bhan-òglach,  no 
d'ainmhidh,  no  do  choigreach  a  ta  'n  taobh 
a  stigh  do  d'  gheataibh  ;  oir  ann  an  sè 
làithibh  rinn  an  Tighearna  na  nèamhan 
agus  an  talamh,  an  fhairge  agus  gach  ni 
a  ta  annta ;  agus  ghabh  e  fois  air  an 
t-seachdamh  là ;  air  an  aobhar  sin  bhean- 
naich  an  Tighearna  là  na  Sàbaid  agus 
naomhaich  se  e". 

58.  C.  Cioda  tha  d  cheathramh  àithne  ag  iarruidh  ? 
F.  Tha  a'  cheathramh  àithne  ag  iarruidh 

na  h-àmanna  suidhichte  a  dh'orduich  Dia 
Jna  fhocal  a  choimhead  naomha  dha  ;  gu 
sònraichte  aon  là  iomlan  do  na  seachd 
làithibh,  gu  bhi  'na  shàbaid  naomh  dha  fèin. 

59.  C.  Ciod  an  là  do  na  seaclid  làithibh  a  dh'dr- 
duich  Dia  gu  bhi  'na  shàbaid? 

F.  O  thoiseach  an  t-saoghail  gu  aiseirigh 
Chriosd,  dh'orduich  Dia  an  seachdamh  là 
do'n  t-seachduin  gu  bhi  'na  shàbaid,  agus 
riamh  o  sin  gu  ruig  deireadh  an  t-saoghail, 
a^cWeud  là  do'n t-seachduin  ;  'si  sin  Sàbaid 
nan  Criosduidhean. 

60.  C.  Cionnus  iscòiran  t-Sàbaida  naomhachadh? 
F.  Is  còir  an  t-Sàbaid  a  naomhachadh  le 

tàmh  naomh  a  ghabhail  rè  fad  an  là  sin, 
eadhon  o  gach  uile  ghnothuch  saoghalta  a- 

B2 

gus  cluiche  a  ta  ceadaichte  air  ìàithibh  eile, 
agus  leis  an  ùine  uile  a  bhuileachadh  ann 
an  oibribh  na  diadhachd  gu  diomhair  agus 
gu  follaiseach,  saor  o  mheud  is  a  ta  feu- 
mail  a  chaitheamh  ann  an  oibribh  na  h-èig- 


m  agus  na  tròcair. 


6 1 .  C.  Ciod  a  tlia  d  cheathramh  àithne  a'  toirmeasg  ? 
F.  Tha  a'  cheathramh  àithne  a'  toir- 

measg  na  dleasdanais  tha  air  an  iarruidh 
oirnn  a  dhearmad  no  a  dheanamh  le  mi- 
chùram,  an  t-sàbaid  a  mhi-naomhachadh 
le  diomhanas,  no  le  ni  sam  bith  a  dheanamh, 
atacronail,no  le  smuaintibh,  briathraibh,  no 
gniomharaibh  neo-fheumail  mu'r  gnoth- 
uichibh  saoghalta,  no  ri  cluiche  agus  sùgradh. 

62.  C.  Ciod  na  reusain  a  tha  ceangailte  ris  a'  cfieath- 
ramh  àithne  ? 

F.  'S  iad  na  reusain  a  tha  ceangailte  ris 
a'  cheathramh  àithne,  gu  bheil  Dia  a'  cead- 
achadh  dhuinn  sè  làithean  do'n  t-seachd- 
uin  air  son  ar  gnothuichean  fèin,  gu  bheil 
e  'g  agradh  còir  àraid  air  an  t-seachdamh 
là,  gu  d'thug  e  fèin  duinn  eisempleir,  agus 
gu  do  bheannaich  e  là  na  Sàbaid. 

63.  C.  Ciod  i  d  chùigeadh  àithne? 

F.  'Si  a'  chùigeadh  àithne,  "Tabhair  on- 
oir  do  d'  athair,  agus  do  d'mhàthair ;  a 
chum  gu  'm  bi  do  làithean  buan  air  an 

fhearann  a  tha  'n  Tighearna  do  Dhia  a* 
toirt  dhuit". 

64.  C.  Ciod  a  tha  d  chùigeadh  àithne  ag  iarruidh  f 
F.  Tha  a'  chùigeadh  àithne  ag  iarruidh 

an  t-urram  a  ghleidheadh,  agus  an  dleasda- 
nas  a  choimhlionadh,  a  bhuineas  do  gach 
neach  anns  gach  inbhe  agus  dàimh  sam  bi 
iad,  ma  's  ann  an  inbhe  àird,  no'n  inbhe 
iosail,  no  'n  coimeas  inbhe. 

65.  C.  Ciod  a  tha  d  chùigeadh  àithne  d  ioirmeasgf 
F.  Tha  a'  chùigeadh  àithne  a'  toirmeasg 

ni  sam  bith  a  dhearmad  no  a  dheanamh 
an  aghaidh  an  urraim  agus  an  dleasdanais 
a  bhuineas  do  gach  neach,  a  rèir  an  inbhe 
agus  an  dàimh  fa  leth. 

66.  C.  Ciod  an  reusan  a  tha  ceangailte  rìs  d 
chùigeadh  àithne  ? 

F.  'Se  'n  reusan  a  tha  ceangailte  ris  a' 
chùigeadh  àithne,  gealladh  air  saoghal  fada 
agus  soirbheachadh,  (a  rèir  mar  a  f hreagras 
sin  do  ghlòir  Dhè,  is  do'n  leas  fèin,)  do  uile 
luchd-coimhid  na  h-àithne  so. 

67.  C.  Cìod  i  'n  t-seathadh  àithne  ? 

F.  'Si  'n  t-seathadh  àithne,  **  Na  dean 
mortadh. 

68.  C.  Ciod  a  tha'n  t-seathadh  àithne  ag  iarruidhf 
F.  Tha  'n  t-seathadh  àithne  ag  iarruidh 

gach  uile  dhìchioll  laghail  chum  ar  beatha 
fein  is  beatha  dhaoine  eile  a  choimhead. 
b  s 

69.  C.  Cioda  tha  'n  t-seathadh  àithne  d  toirmeasg  ? 
F.  Tha  'n  t-seathadh  àithne  a'  toirmeasg 

ar  beatha  fèin,  no  beatha  ar  coimhearsnaich 
a  thoirt  air  falbh  gu  h-eucorach,  no  ni  sam 
bith  a  chuidicheas  gu  sin  a  dheanamh. 

70.  C.  Ciod  i  'n  t-seachdamh  àithne  ? 

F.  'Si'n  t-seachdamh  àithne,  "  Nadean 
adhaltranas". 

7 1 .  C.  Ciod  a  tha  'n  t-seachdamh  àithne  ag  iarruidh  ? 
F.  Tha'n  t-seachdamh  àithne  ag  iarruidh 

ar  geamnuidheachd  fèin  is  geamnuidh- 
eachd  ar  coimhearsnaich  a  choimhead,  ann 
an  cridhe,  an  cainnt,  agus  am  beusaibh. 

72.  C.  Ciod  a  iha  'n  t-seachdamh  àithne  d  toir- 
measg  ? 

F.  Tha  'n  t-seachdamh  àithne  a'  toir- 
measg  gach  uile  smuain,  bhriathar  agus 
ghniomh  neo-gheamnuidh. 

73.  C.  Ciod  i  an  i-ochdamh  àithne  ? 

F.  'Si  'n  t-ocndamh  àithne,  "  Na  dean 
gaduidheachd. 

74.  C.  Ciod  a  thdn  t-ocìidamh  àithne  ag  iarruidh 
F.  Tha'n  t-ochdamh  àithne  ag  iarruidh 

gachmeadhonlaghail  a  ghnàthachadh  chum 
maoin  aojus  saoibhreasfhaotainn  is  a  mheud- 
achadh  dhuinn  fèin,  agus  do  dhaoin'  eile. 

75.  C.  Cioda  tha  'n  t-ochdamh  àithne  d  toirmeasg? 
F.  Tha'n  t-ochdamh  àithne  a'  toirmeasg 

gach  ni  a  bhacas  ar  maoin  agus  saoibhreas 

Fèin,no  maoin  agus  saoibhreas  ar  coimhears- 


naich  gu  h-eucorach. 

76.  C.  Ciod  i  an  naothadh  àithnef 

F.  'Si  an  naothadh  àithne,  "  Na  tabhair 
fianuis  bhreige  an  aghaidh  do  choimhears- 
paich".. 

77.  C.  Ciod  a  tha  an  naothadh  àithne  ag  iarruidh? 
F.  Tha'n  naothadh  àithne  ag  iarruidh 

an  f  hìrinn  a  choimhead  eadar  duin'  is  duine, 
agus  ar  deadh  ainm  fèin  is  deadh  ainm 
ar  coimhearsnaieh  a  sheasamh^  gu  'sòn- 
raichte  ann  am  fianuìs  a  thabhairt. 

78.  C.  Ciod  a  tha  'n  naoihadh  àithne  d  toirmeasg? 
F.  Tha  'n  naothadh  àithne  a'  toirmeasg 

gach  ni  a  bhios  cronail  do'n  fhìrinn,  no  a 
ni  coire  d'  ar  deadh  ainm  fèin,  no  do  dheadh 
ainm  ar  coimhearsnaich. 

79.  C.  Ciod  i  'n  deicheamh  àithne  ? 

F.  'Si  'n  deicheamh  àithne,  "  Na  sannt- 

aich  tigh  do  choimhearsnaich,  na  sanntaich 

bean  do  choimhearsnaich,  no  'ògìachno 

'bhan-oglach,  no  'dhamh,  no  'asal,  no  aòn 

Jni  a's  le  do  choimhearsnacli". 

80.  C.  Ciod  a  tha  'n  deicheamh  àithne  ag  iarruidh  ? 
F.  Tha  'n  deicheamh  àithne  ag  iarruidh 

bhi  làn-thoilichte  le'r  staid  fèin,  agus  rùn 
ceart  agus  seirceil  a  bhi  againn  'nar  cridhe 
do'r  coimhearsnach  is  do  gach  ni  a  bhuineas 
da. 

81.  C.  Ciod  a  thdn  deicheamh  àithne  d  toìrmeasg  f 
F.  Tha'n  deicheamh  àithne  a'  toirmeasg 

gach  uile  thalach  air  ar  staid  fèin,  farmad 
agus  doilghios  air  son  maith  ar  coimhears- 
naich,  agus  gach  togradh  is  rùn  eu-cneasda 
do  ni  sam  bith  a  ta  aige. 

82.  C.  Am  bheil  neach  sam  bith  comasach  air 
àitheanta  Dhe  a  cJioimhead  gufoirfe  ? 

F.  O  leagadh  ar  ceud  sinnseara,  cha'n 
'eil  neach  sam  bith,  nach  'eil  ach  'na  dhuine 
a  mhàin,  comasach  air  àitheanta  Dhè  a 
choimhead  gu  foirfe  sa'  bheatha  so,  ach  tha 
na  h-uile  gach  là  'gam  briseadh  ann  an 
smuain,  ann  am  briathar,  is  ann  an  gnìomh. 

83.  C.  Am  bheilgach  uile  bhriseadh  an  lagha  coimeas 
ann  an  uamharachd  ? 

F.  Tha  cuid  do  pheacaibh  annta  fèin,  a- 
gus  le  iomadh  gnè  antromachaidh,  ni's 
uamhara  na  chèile  am  fianuis  Dè. 

84.  C.  Ciod  a  tha  gach  aon  pheacadh  d  toilltinn  ? 
F.  Tha  gach  aon  nheacadh  a'  toilltinn 

feiiW  agus  mallachMdn  Dhè  araon  anns  a' 
bheatha  so,  agus  anns  a'  bheatha  a  ta  ri 
teachd. 

85.  C.  Ciod  a  tha  Dia  ag  iarruidh  uainne  chum  as 
gufeud  sinn  dol  as  ofheirg  agus  o  mhallachadh-san  a 
thoill  sinn  ler  peacaibh  ? 

F.  Chum  dol  as  o  fheirg  agus  o  mhall- 
achadh  Dhè  a  thoill  sinn  le'r  peacaibh,  tha 

Dia  ag  iarruidh  uainn  creidimh  an  Iosa 
Criosd,  aithricheas  chum  beatha,  maille  ri 
gnàthachadh    dìchiollach   gach    meadho^n  $h 
o'n  leth  muigh  leis  am  bheil  Criosd  a'  pàirt- 
eachadh  ruinn  shochairean  na  saorsa. 

86.  C.  Ciod  e  creidimh  ann  an  Iosa  Criosd? 

F.  Creidimh  ann  an  Iosa  Criosd,  is  gràs 
slàinteil  e,  leis  am  bheil  sinn  a'  gabhail  ris, 
agus  ag  earbsadh  as  'na  aonar  air  son  slàinte, 
mar  a  ta  e  air  a  thairgseadh  dhuinn  anns 
an  t-soisgeul. 

87.  C.  Ciod  e  aithreachas  chum  beatha  ? 

F.  Aithreachas  chum  beatha,  is  gràs 
slàinteil  e,  leis  am  bheil  peacach  (air  dha 
mothachadh  ceart  a  ghabhail  d'apheacadh,  ' 
agus  do  thròcair  Dhè  ann  an  Criosd)  le 
doilghios  agus  fuath  d'  a  pheacadh,  a'  pil- 
Ieadh  uaith  gu  Dia,  le  làn  rùn  agus  di- 
chioll  air  nuadh  ùmhlachd  a  thoirt  da. 

88.  C.  Ciod  na  mead/iona  dn  leth  muigh  leis  am    ^ 
bhcil  Criosd  a'  pàirteachadh  ruinn  sltochairean  na  <y^ 
saorsa  ? 

F.  'Siad  na  meadhona  o'n  leth  muigh 
leis  am  bheil  Criosd  a'  pàirteachadh  ruinn 
sllochairean  na  saorsa,  òrduighean  fèin,  gu 
n-àraid  am  focal,  na  sàcramainte,  agus  ur- 
nuigh ;  a  ta  uile  air  an  deanamh  èifeach- 
dach  chum  slàinte  do  na  daoinibh  taghta. 

89.  C.  Cionnus  a  tha  'm  focal  air  a  dheanamh 
èifeachdach  chum  slàinte  ? 

F.  Tha  Spiorad  Dhè  a'  deanamh  leugh- 
aidh  an  f  hocail,  ach  gu  h-àraid  a  shearmon- 
achaidh,  'na  mheadhon  èifeachdach  chum 
peacaich  a  thoirt  gu  mothachadh  is  gu  iom- 
pachadh,  agus  gu'n  togail  suas  ann  an 
naomhachd  is  an  comh-fhurtachd,  tre 
chrèidimh,  chum  slàinte. 

90.  C.  Cionnus  is  còir  am  focal  a  leughadh  agus 
èisdeachd,  chum  's  gu  bi  e  èifeachdach  chum  slàinte  f 

F.  A  chum  's  gu  bi  am  focal  èifeachdach 
chum  slàinte,  is  feumail  duinn  aire  a  thoirt 
da  le  dùrachd,  ullachadh  agus  urnuigh,  a 
ghabhail  thugainn  le  creidimh  agus  gràdh, 
a  thasgaidh  'nar  cridheachaibh,  agus  a  chur 
an  gniomh  'nar  caithe-beatha. 

91.  C.  Cionnus  a  tha  na  sacramainte  air  an  dean- 
amh  'nam  meadhonaibh  èifeachdach  chum  slàinte  ? 

R  Tha  na  sàcramainte  air  an  deanamh 
'nam  meadhonaibh  èifeachdach  chum  slàinte, 
cha  'n  ann  o  bhrìgh  sam  bith  annta  fèin, 
no  san  ti  a  fhritheileas  iad,  ach  tre  bhean- 
nachadh  Chriosd  a  mhàin,  agus  oibreachadh 
a  Spioraid  annta-san  a  ghabhas  iad  le 
creidimh. 

92.  C.  Ciod  e  Sacramaint  ? 

F.  Ordugh  naomh  a  chuireadh  air  chois 
le  Criosd,  anns  am  bheil  Criosd  agus  sòch- 

airean  aJ  chùmhnainte  nuaidh,  air  an  samli 
lachadh,  air  an  daingneachadh,  agus  air  an 
cur  ris  na  creidmhich,  le  comharaibh  faic- 
sinneach. 
93.  C.  Ciod  iad  sàcrarnainte  an  TiomnaidhNuaidh  / 
F.    'S  iad   sàcramainte  an    Tiomnaidh 
Nuaidh,  Baisteadh  agus  Suipeir  an  Tigh- 
earna.  \ 

94.  C.  Ciod  e  'm  baisteadh  ?  i 

F.  Is  sàcramaint  e,  anns  ambheilionnl»d    ^) 
le  h-uisge,  ann  an  ainm  an  Athar,  agus  a' 
Mhic,  agus  an  Spioraid  Naoimh,  a'  ciallach- 
adh,  agus  a'  daingneachadh,  gu  bheil  sinn    'fc 
air  ar  suidheachadh  ann  an  Criosd,  agus     ** 
'nar  luchd  co'-pairt  do  shochairibh  cùmh- 
nainte  nan  gràs,  agus  gu  bheil  sinn  fuidh 
ghealladh  do'n  Tighearnagubi  sinnleis-san. 

95.  C.  Co  oVan  còir  am  laisteadh  afhrithealadh  ? 
F.  Cha  chòir  am  baisteadh  a  f  hrithealadh 

do  neach  air  bith  a  tha  'n  taobh  a  muigli 
do  *n  eaglais  fhaicsinnich,  gus  an  aidich  e 
a  chreidimh  ann  an  Criosd,  agus  ùmhlachd 
dha  ;  ach  is  còir  naoidheana  na  muinntir 
a  ta  Jnam  buill  do  'n  eaglais  fhaicsinnich  a 
bhaisteadh. 

96.  C.  Ciod  i  Suipeir  an  Tighearna  ? 

F.  Is  sàcramaint  i,  anns  am  bheil  bàs 
Chriosd  air  f  hoillseachadh,  le  aran  agus  fìon 

a  thabhairt  agus  a  ghabhail  a  rèir  orduigh 
fèin  ;  agus  tha  iadsan  a  ghabhas  so  gu  h- 
iomchuidh,  air  an  deanamh  (cha'n  ann  air 
mhodh  feòlmhor,  ach  tre  chreidmh)  'nan 
luchd  co'-pairt  d'a  chorp  agus  d'a  fhuil- 
san,  le  uile  shochairibh,  chum  am  beath- 
achaidh  spioradail,  agus  am  f  às  ann  an  gràs. 

97.  C.  Ciod  isfeumail  a  dheanamh  chum  Suipeir 
an  Tighearn  a  gJiabhail  gu  h-iomchuidh  ? 

F.  Is  feumail  dhoibhsan  leis  am  b'àill 
Suipeir  an  Tighearn  a  ghabhail  gu  h-iom- 
chuidh,  iad  fèin  a  cheasnachadh  do  thaobh 
an  eòlais  chum  corp  an  Tighearna  aith- 
neachadh,  do  thaobh  an  creidimh,  chum 
beathachadh  air-san,  do  thaobhanaithreach- 
ais,  an  gràidh,  agus  an  nuadh-ùmhlachd ; 
air  eagal,  air  teachd  dhoibh  gu  neo-iom- 
chuidh,  gu'n  ith  agus  gu'n  òl  iad  breith- 
eanas  dhoibh  fèin. 

98.  C.  Ciod  i  urnuigh  ? 

F.  'S  i  urnuigh  bhi  cur  suas  ar  n-ath- 
chuinge  ri  Dia  air  son  nithe  do  rèir  a  thoile, 
ann  an  ainm  Chriosd,  ag  aideachadh  ar 
peacaidh,  agus  a'  toìrt  buidheachais  da  air 
son  a  thiodhlacan. 

99.  C.  Ciod  an  riaghailt  a  thug  Dia  dhuinn  g'ar 
seòladh  ann  an  urnuigh  a  dheanamh  ? 

F.  Tha  focal  Dè  gu  lèir  'gar  seòladh  ann 

an  urnuigh  a  dheanamh  ;  ach  is  i  an  riagh- 
ailt  shònraichte  a  sheòlas  sinn,  an  urnuigh 
sin  a  theagaisg  Criosd  d'a  dheisciobluibh, 
ri  'n  goirear  gu  coitchionn  "  Urnuigh  an 
Tighsarna." 

100.  C.  Ciod  a  tha  roimh-ràdh  Urnuigh  an  Tigh- 
earn  a'  teagasg  dhuinn  ? 

F.  Tha  roimh-ràdh  Urnuigh  an  Tigh- 
earna  (eadhon  "  Ar  n-Athair  a  ta  air 
nèamh,")  a'teagasgdhuinnteachd  am  fagus 
do  Dhia  leis  gach  uile  urram  naomh  agus 
muinghinn,  mar  chloinn  chum  an  Athar,  a 
ta  comasach  agus  toileach  air  cuideachadh 
leinn ;  agus  gur  còir  dhuinn  urnuigh  a 
dheanamh  maille  ri  daoine  eile,  agus  air 
an  son. 

101.  C.  Ciod  a  iha  sinn  a!  guidheadh  anns  a* 
cheud  iarrtus  ? 

F.  Sa'  cheudiarrtus  (eadhon, "  Gu  naomh- 
aichear  d'  ainm,,>)  tha  sinn  a'  guidheadh, 
Gu  ma  toil  le  Dia  sinne  agus  daoine  eile  a 
dheanamh  comasach  air  e  fèin  a  ghlòrach- 
adh  anns  gach  aon  ni  leis  am  bheil  e  'ga 
fhoillseachadh  fèin  ;  agus  gu'n  stiùradh  e 
na  h-uile  nithe  chum  a  ghlòire  fèin. 

102.  C.  Cioda  tha  sinn  d  guidlieadh  anns  an  dara 
iarrtus  ? 

F.  San  dara  iarrtus  (eadhon,  "  Gu  tig- 

eadh  do  rìoghachd,,,)  tha  sinn  à'  guidheadh, 

.     .  c 

Gu  biodh  rìoghachd  Shatain  air  a  sgrios, 
agus  rìogbachd  nan  gràs  air  a  meudachadh, 
gu  bi  sinn  fèin  is  daoine  eile  air  ar  toirt 
d'a  h-ionnsuidh  agus  air  ar  cohnhead  innte  ; 
agus  gu  biodh  rìoghachd  na  glòire  air  a 
hiathachadh. 

103.  C.  Ciod  a  tha  sinn  d  guidheadh  anns  an  treas 
iarrtus  ? 

F.  San  treas  iarrtus  (eadhon,  "  Gu 
deanar  do  thoil  air  thalamh  mar  a  nìthear 
air  nèamh,")  tha  sinn  a'  guidheadh,  Gu 
deanadh  Dia  sinn  comasach  agus  deònach 
le  a  ghràs,  gu  eòlas  a  ghabhail  air  a  thoil, 
agus  a  bhi  freagarach  is  ùmhal  di  anns  gach 
aon  ni,  mar  a  ta  na  h-aingil  air  nèamh. 

104.  C.  Ciod  a  tha  sinn  d  guidheadh  anns  d 
cheathramh  iarrtus  ? 

F.  Sa' cheathramh  iarrtus  (eadhon,  "Ta- 
bhair  dhuinn  an  diugh  ar  n-aran  lathail,") 
tha  sinn  a'  guidheadh,  Gu  faigheamaid,  do 
shaor  thoirbheartas  Dè,  cuibhrionn  chuims- 
each  do  nithibh  maithe  na  beatha  so,  is  gu 
mealamaid  a  bheannachadh  leo. 

105.  C.  Ciod  a  iha  sinn  d  guidheadh  anns  d 
ckùìgeadh  iarrtus  ? 

F.  Sa'  chùigeadh  iarrtus  (eadhon,  "  A- 
gus  maith  dhuinn  ar  fiachan,  mar  a  mhaith- 
eamaid  d'ar  luchd-fiachaibh,")  tha  sinn  a' 
guidheadh,  Gu  maitheadh  Dia  dhuinn  gu 

saor  ar  n-uile  pheacaidh,  air  sgàth  Chriosd; 
agus  is  mò  ar  misneach  so  iarruidh,  gu 
bheil  sinn  air  ar  neartachadh,  trìd  a  ghràis, 
gu  maitheanas  a  thoirt  o?r"~cridhe  do 
dhaoinibh  eile. 

]0G.  C.  Ciod  a  tlia  sinn  d  guidheadh  anns  an 
t-seathadh  ìarrtus  ? 

F.  San  t-seathadh  iarrtus  (eadhon,  "A- 
gus  na  leig  sinn  am  buaireadh,  ach  saor  sinn 
o  olc,")  tha  sinn  a'  guidheadh,  Dia  'gar 
gleidheadh  o  bhi  air  ar  buaireadh  chum 
peacaidh,  no  ar  cumail  suas  agus  ar  saoradli 
'nuair  a  bhuairear  sinn. 

107.  C.  Ciod  a  tha  co-dhunadh  Urnuìghan  Tigh* 
eam  a'  teagasg  dhuinn  ? 

F.  Tha  co-dhùnadh  Urnuigh  an  Tigh- 
earna  (eadhon,  "Oir  is  leatsa  an  rìoghachd, 
agus  an  cumhachd,  agus  a'  ghlòir  gu  sìor- 
ruidh,  Amen,")  a'  teagasg  duinn  misneach 
ann  an  urnuigh  a  ghabhail  o  Dhia  a  mhàin, 
agus  ann  ar  n-urnuigh  esan  a  mholadh,  le 
rìoghachd,  cumhachd,  is  glòir  a  thabhairt 
da.  Agus  mar  dhearbh  air  ar  miann,  agus 
ar  làn-earbsadh  ri  èisdeachd  f  haghail,  tha 
sinn  ag  ràdh,    Amen. 

c2 


28 
NA  DEICH  AITHEANTAN. 

ECSODUS  XX. 

Labhair  Dia  na  briathra  so  uile,  ag  ràdh, 
Is  mise  an  Tighearna  do  Dhia,  a  thug  a 
mach  thu  à  tìr  na  h-Eiphit,  à  tigh  na 
daorsa. 

I.  Na  biodh  dèe  sam  bith  eile  agad  a'm' 
làthair-sa. 

II.  Na  dean  dhuit  fèin  dealbh  snaidhte, 
no  coslas  sam  bith  a  dh'aon  ni,  a  ta  sna 
nèamhaibh  shuas,  no  air  an  talamh  shios, 
no  sna  h-uisgeachaibh  fuidh  'n  talamh. 
Na  crom  thu  fèin  sios  doibh,  agus  na  dean 
seirbhis  doibh :  oir  mise  an  Tighearna  do 
Dhia,  is  Dia  eudmhor  mi,  a'  leantuinn 
aingidheachd  nan  aithriche  air  a'  chloinn, 
air  an  treas,  agus  air  a'  cheathramh  gineal- 
ach  dhiubhsan  a  dh'fhuathaicheas  mi;  agus 
a'  nochdadh  tròcair  do  mhìltibh  dhiubhsan 
a  ghràdhaicheas  mi,  agus  a  choimhideas 
m'àitheantan. 

III.  Na  tabhair  ainm  an  Tigliearna  do 
Dhè    an    dìomhanas ;    oir  cha  mheas    an 


29 
Tiffhearna  neo-chiontach  esan  a  bheir  'ainm 
an  dìomhanas. 

IV.  Cuimhnich  là  na  sàbaid  a  naomh- 
achadh.  Sè  laithean  saothraichidh  tu,  agus 
ni  thu  d'obair  uile.  Ach  air  an  t-seachd- 
amh  là  tha  sàbaid  an  Tighearna  do  Dhè  ; 
air  an  là  sin  na  dean  obair  sam  bith,  thu 
fèin,  no  do  mhac,  no  do  nighean,  d'òglach, 
no  do  bhan-oglach,  no  d'ainmhidh,  no  do 
choigreach  a  ta  m  taobh  a  stigh  do  d' 
gheataibh  ;  oir  ann  an  sè  làithibh  rinn  an 
Tighearna  na  nèamhan  agus  an  talamh,  an 
fhairge,  agus  gach  ni  a  ta  annta  ;  agus 
ghabh  e  fois  air  an  t-seachdamh  là :  air  an 
aobhar  sin  bheannaich  an  Tighearna  là  na 
sàbaid,  agus  naomhaich  se  e. 

V.  Tabhair  onoir  do  d'athair,  agus  do  d' 
mhàthair  ;  a  chum  as  gu'm  bi  do  làithean 
buan  air  an  fhearann  a  tha'n  Tighearna  do 
Dhia  a'  toirt  dhuit. 

VI.  Na  dean  mortadh. 

VII.  Na  dean  adhaltrannas. 

VIII.  Na  dean  gaduigheachd. 

IX.  Na  tabhair  fianuisbhrèige  an  aghaidh 
do  choimhearsnaich. 

X.  Na  sanntaich  tigh  do  choimhears- 
naich ;  na  sanntaich  bean  do  choimhears- 
i  c  3 

naich,    no    'òglach,    no   'bhanoglach,    no 
'dhamh,    no   'asal,    no   aon   ni  a's  le  do 
choimhearsnach. 


URNUIGH  AN  TIGHEARNA. 


Mata  VI. 

Ar  n- Athair  a  ta  air  nèamh,  Gu  naomh- 
aichear  d'ainm.  Gu  tigeadh  do  rìoghachd. 
Gu  deanar  do  thoil  air  thalamh,  mar  anìth- 
ear  air  nèamh.  Tabhair  dhuinn  an  diugh 
ar  n-aran  lathail.  Agus  maith  dhuinn  ar 
fiacha,  mar  a  mhaitheamaid  d'ar  luchd- 
fìachaibh.  Agus  na  leig  sinn  am  buaireadh, 
ach  saor  sinn  o  olc  :  Oir  is  leatsa  an  riogh- 
achd,  agus  an  cumhachd,  agus  a'  ghlòir, 
gu  siorruidh.     Amen. 


A'  CHREUD. 

Creideam  ann  an  Dia  an  t- Athair  Uile- 
chumhachdach,  Cruith-fhear  nèimh  agus  na 
talmhainn  \  agus  ann  an  Iosa  Criosd,  aon 

mhac-san,  ar  Tighearna,  neach  a  ghineadh 
o'n  Spiorad  Naomh,  a  rugadh  leis  an  Oigh 
Muire,  a  dh'f  huiling  fuidh  Phontius  Pilat, 
a  cheusadh,  a  f  huair  bàs  agus  a  dh'adhlaic- 
eadh,  a  chaidh  sìos  do  staid  nam  marbh,  a 
dh'èirich  a  rìs  o  na  marbhaibh  air  an  treas 
là,  a  chaidh  suas  air  nèamh,  agus  a  ta  'na 
shuidhe  air  deas  làimh  Dhè  an  Athar  Uile- 
chumhachdaich,  agus  as  sin  a  thig  a  thoirt 
breith  air  na  beòthaibh  agus  air  na  marbh- 
aibh.  Creideam  anns  an  Spiorad  Naomli, 
anns  an  eaglais  naoimh  choitchionn,  ann  an 
co-chomunn  nan  naomh,  ann  am  maitheanas 
peacaidh,  ann  an  aiseirigh  a'  chuirp,  agus 
anns  a'  bheatha  mhaireannaich.     Amen. 


URNUIGH  MHADUINN. 

O  Dhe  thròcairich,  agus  Athair,  trid 
Iosa  Criosd  amhairc  a  nuas  le  iochd  air 
creutair  truagh  a  ta  air  tuiteam  uait.  Chaidh 
mi  air  seacharan  uaitse  o'n  bhroinn,  seadli 
ghineadh  agus  rugadh  mi  fòs  ann  am  pea- 
cadh.     O  thoir  mothachadh  dhomh,  araon 


air  mo  pheacaibh  agus  air  mo  thruaigh,  gu 
bheil  mi  salach  agus  truagh,  dall  agus 
lomnochd,  am  feadh  'sa  tha  mi  as  eugmhais 
Chriosd.  Ann  an  ceartas  a  ta  mi  toilltinn 
feirg  agus  ifrinn  ;  agus  mur  gleidheadh 
tusa  Slànuighear  dhomh,  bhithinn  caillte 
gu  bràth. 

O  Dhè  dean  eòlach  mi  air  Criosd  mo 
Shlànuighear ;  agus  biodh  m'  anam  neo- 
ghlan  air  ionnlad  ann  an  tobar 'fhola  phris- 
eil :  Agus  oibrich  annam  aithreachas  thaobh 
Dhè,  agus  creidimh  thaobh  an  Tighearn 
Iosa  Criosd. 

O  gu  'm  bithinn  a  'm'  aon  do  dheiseiob- 
laibh  Chriosd,  air  mo  theagasg  le  'aithean- 
taibh,  air  mo  cheannach  le  'fhuil,  agus 
a'm'  fhear-leanmhuinn  air  eisempleir  a 
bheatha. 

A  Thighearna,  thoir  gràs  dhomh  chum 
gradh  thoirt  dhuitsa  le  m'  uile  chridhe,  a- 
gus  luaidh  thoirt  àir  d' Ainm  le  h-urram,  is 
do  shàbaid  a  choimhead  le  tlachd,  agus 
d'f  hocal  èisdeachd  le  furachras. 

O  Dhè,  na  tionnsgain  ann  am  breithean- 
as  le  peacach  truagh  droch  thoilltineach. 
Is  leat  fèin  mi  thaobh  coimhcheangail  mo 
bhaiste,  ged  mo  thruaighe,  bha  mi  neo- 
sheasmhach  fealltach  anns  a'choimhcheangal 

sin,  dhearmad  mi  Dia  mo  Chruith-fhear, 
mo  Shlànuighear,  agus  mo  Naomhai-fhear, 
d'an  robh  mi  'n  ceangal ;  agus  dh'èisd  mi 
ris  an  Diabhul,  an  saoghal,  agus  an  f heòil, 
ris  an  do  chuir  mi  cùl. 

O  Dhè,  na  leig  do  m'  pheacadh  is  do  m' 
amaideachd  sruth  do  thròcair  chaoimh  a 
thionndadh  uam  an  diugh:  ach  dean  e  'na 
là  aithreachais  agus  maitheanais  do  m'  an- 
am.  Nochd  thu  fèin  a'd'  Athair  rèidh 
rium  agus  gabh  rium,mardo  dhuine  cloinne 
fèin,  air  sgàth  do  Mhic  ionmhuinn  Iosa 
Criosd,  anns  am  bheil  do  mhòr-thoill :  Dha- 
san,  maille  Riutsa,  agus  ris  an  Spiorad 
Naomh,  gu  'n  robh  glòir  gu  siorruidh. 
Amen. 


URNUIGH  FHEASGAIR. 

O  Dhe  naomh  a  ta  glòrmhor,  thug 
thusa  an  là  'n  diugh  agus  iomadh  là  eile 
dhomh,  dh'oibreachadh  a  mach  mo  shlàinte 
Ach  mo  thruaighe !  mhi-bhuilich  mi  m' 
aimsir,  is  mhi-naomhaich  mi  do  shàbaidibh, 
agus  dhichuimhnich  mi  m'  anam  agus  a 

Shlànuighear.  Rugadh  mi  ann  am  peac- 
adh  ;  agus  chaithe  mi  mo  bheatha  ann  am 
peacadh  ;  agus  bha  mi  neo-chùramach  mu 
'n  obair  sin  chum  ann  do  chruthaicheadh 
mi.  O  Dhè,  is  creutair  ro  chionntach  mi, 
a  ta  àireamh  mo  pheacaidh  ro-mhòr,  agus 
an  gnè  ro  screitidh.  Ach  agadsa  tha 
maiiheanas  chum  's  gu'n  gabhta  eagal 
romhad.  A  Thighearna  bàth  mo  pheac- 
anna  ann  an  cuan  fola  Chriosd,  chum  's 
nach  b'àitem'anamann  an  cuan  d'f heirgse". 

Bheirim  buidheachas  dhuitse,  O  Thigh- 
earna,  air  son  là  na  sabàid,  an  t-soisgeil,  a- 
guà  meadhona  na  slàinte.  O  naomhaich 
mo  chridhe,  agus  neartaich  mo  chuimhne 
chum  greim  a  dheanamh  air  d'  f  hocal ;  a- 
gus  deònuich  dhomh  cha  'n  e  mhàin  bhi 
am  fhear-èisdeachd,  ach  am  f hear  deanamh 
an  fhocail.  A  Thighearna  oibrich  annam 
fior  chreidimh,  gràdh  laiste,  agus  beò 
dhòchas.  O  gu  'n  eignicheadh  gràdh 
Chriosd  mi  chum  teicheadh  o  pheacadh  a- 
gus  chum  ruith  ann  an  slighibh  d'  àithean- 
ta-sa! 

O  Thighearna  cuidich  leam  air  feasgar 
an  là'n  diugh  cuimhneach  air  feasgar  mo 
bheatha,  agus  oidhche  a'  bhàis  a  ta  teann- 
adh   orm,   anns  nach  urrainn  aon  neach 

obair  sam  bith  a  dheanamh.  O  gu  *m 
bithinn  glic  chum  ulluchadh  air  chionn  na 
h-oidhche  sin ;  agus  feum  a  dheanamh  do 
Chriosd  mar  m'  Urras,  a  dhioladh  m' 
f  hiacha,  agus  a  reiteachadh  mo  chùise  chum 
air  chionn  a'  bhàis  gu  'm  bi  sìth  deadh- 
choguis  agam,  agus  dòchas  le  deadh  aobhar 
ri  tachairt  air  Breitheamh  rèidh  rium,  agus 
sàbaid  shiorruidh  mhealtuinn  maille  ri 
Criosd  shuas  air  nèamh,  gun  oidhche  no 
ìà  eile  seachduin  ri  teachd  'na  dhèigh  !  A- 
gus  so  uile  a  ta  mi  guidhe  ar  sgàth  Iosa 
Criosd  mo  Shlànuighear.     Amen. 


ALLTACH  ROIMH  BHIADH. 

Dhe  bheannaichte,  thoir  maitheanas 
dhuinn  ann  ar  peacaibh  ;  bi  rèidh  ruinn, 
agus  buin  o  na  tiodhlacaibh  so  a'  malluch- 
adh  a  ta  a'  leantuinn  riu  air  son  ar  peac- 
aidh  ;  agus  naomhaich  na  sochaire  so  chum 
ar  feum,  agus  deònuich  dhuinn  ith  agus  òl 
chum  do  ghlòir-sa,  air  sgàth  Iosa  Criosd. 
Amen. 

ALLTACH  AN  DEIGH  BIDH. 

Bheiream  aid  buidheachas  dhuit  O  Dhè 
ghràsmhoir  air  son  Chriosd,  agus  gach 
beannachadh  thug  thu  dhuinn  leis :  buidh- 
eachas  dhuitse  a  bheathaich  ar  cuirp  air  an 
àm  so.  O  biodh  an  tiodhlac  so  ?na  earlas 
air  tiodhlacaibh  is  mò  agus  is  fearr  air  an 
ulluchadh  dhuinn  ann  an  Criosd,  agus 
deònuich  dhuinn  saoithreachadh  air  son  a' 
bhidh  nach  teirig,  ach  a  mhaireas  chum  na 
beathabhithbhuain,  trid  Iosa  Criosd.  Amen. 


a    chrioch. 


